
Nr. ________/_________

         Avizat                                         Avizat                                                 Avizat                
   Viceprimar                                Secretar comună                             Director executiv         

NICOLAE ARDEI                      MARINELA BUJOR                             BARBU MARIA
STRATEGIA ANUALĂ DE ACHIZITIE PUBLICĂ PE ANUL 2022
a
UNITATII ADMINISTRATIV TERITORIALE MĂRĂCINENI, JUDEŢUL ARGEŞ
Însușită de Consiliul Local prin Hotărârea Nr._________ din __________
1. Noțiuni introductive

În conformitate cu prevederile art.11 alin.(3) din Hotărârea Guvernului României

nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, potrivit căruia: ” Strategia anuală de achiziţie publică se realizează în ultimul trimestru al anului anterior anului căruia îi corespund procesele de achiziţie publică cuprinse în aceasta, şi se aprobă de către conducătorul autorităţii contractante.” și în baza dispozițiilor art.11 alin. (2)  din același act normativ, potrivit căruia : „Totalitatea proceselor de achiziţie publică planificate a fi lansate de o autoritate contractantă pe parcursul unui an bugetar reprezintă strategia anuală de achiziţie publică la nivelul autorităţii contractante”,  a UAT - Mărăcineni, a elaborat prezenta Strategie anuală de achizitie publică care cuprinde totalitatea proceselor de achiziție publică planificate a fi lansate de UAT - Mărăcineni pe parcursul anului bugetar 2022, denumită în continuare ”Strategie”.

Strategia anuală de achizitie publică la nivelul consiliului local se poate modifica sau completa ulterior; modificări/completări care se aprobă conform prevederilor de mai sus. Introducerea modificărilor și completărilor în prezenta Strategie este condiționată de identificarea surselor de finanțare.


Primăria comunei Mărăcineni, în raport de prevederile legale în vigoare a procedat la întocmirea prezentei Strategii prin utilizarea informațiilor și a cel putin următoarelor elemente estimative :
a) nevoile identificate la nivelul autorităților administrației publice locale (consiliul local și

primar) ca fiind necesare a fi satisfăcute ca rezultat a unui proces de achizitie, aşa cum rezultă acestea din solicitările transmise de toate compartimentele de specialitate din cadrul autorităților locale;

b) valoarea estimată a achizițiilor corespunzătoare fiecărei nevoi;

c) capacitatea profesională existentă la nivel de autoritate contractantă pentru derularea unui proces care să asigure beneficiile anticipate;

d) resursele existente la nivel de UAT - Mărăcineni și, după caz, ncesarul de resurse

suplimentare externe, care pot fi alocate derularii proceselor de achiziții publice.

În cadrul Strategiei anuale de achizitie publică la nivel de UAT - Mărăcineni se va elabora Programul anual al achizițiilor publice și Anexa privind achizițiile directe ca instrument managerial utilizat pentru planificarea și monitorizarea portofoliului de procese de achiziții la nivel de consiliu, pentru planificarea resurselor necesare derulării proceselor și pentru verificarea modului de îndeplinire a obiectivelor.
2. Etapele procesului de achiziție publică care vor fi parcurse în anul 2022
2.1. Atribuirea unui contract de achizitie publică/acord-cadru este rezultatul

unui proces care se derulează în mai multe etape.
2.2. Unitatea administrativ teritorială Mărăcineni, în calitate de autoritate contractantă, prin Compartimentul de Achiziții Publice, Investiții trebuie să se documenteze și să parcurgă pentru fiecare proces de achizitie publică trei etape distincte:

a) etapa de planificare/pregătire, inclusiv consultarea pietei;

b) etapa de organizare a procedurii şi atribuirea contractului/acordului-cadru;
c) etapa postatribuire contract/acord-cadru, respectiv executarea şi monitorizarea
implementării contractului/acordului-cadru.
a) Etapa de planificare/pregătire a procesului de achizitie publică; consultarea pieţei
· Se iniţiază prin identificarea necesităţilor şi elaborarea referatelor de necesitate şi se
încheie cu aprobarea de către conducătorul autorităţii contractante/unităţii de achiziţii centralizate a documentaţiei de atribuire, inclusiv a documentelor-suport, precum şi a strategiei de contractare pentru procedura respectivă.
· Strategia de contractare este un document al fiecărei achiziţii cu o valoare estimată egală
sau mai mare decât pragurile valorice stabilite „prin OUG nr. 45/24.05.2018 pentru modificarea şi completarea unor acte cu impact asupra sistemului achiziţiilor publice” privind achizitiile publice, iniţiată de autoritatea contractantă şi este obiect de evaluare în condiţiile stabilite la art. 23 din HGR nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice.

· Prin intermediul strategiei de contractare se documentează deciziile din etapa de
planificare/pregătire a achiziţiei în legătură cu:
(i) relaţia dintre obiectul, constrângerile asociate şi complexitatea contractului, pe de o parte, şi resursele disponibile la nivel de autoritate contractantă pentru derularea activităţilor din etapele procesului de achiziţie publică, pe de altă parte;
(ii) procedura de atribuire aleasă, precum şi modalităţile speciale de atribuire a contractului de achiziţie publică asociate, dacă este cazul;
(iii) tipul de contract propus şi modalitatea de implementare a acestuia;
(iv) mecanismele de plată în cadrul contractului, alocarea riscurilor în cadrul acestuia, măsuri de gestionare a acestora, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale;
(v) justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru autoritatea contractantă şi/sau îndeplinirea obiectivelor comunicate la nivelul sectorului administraţiei publice în care activează autoritatea contractantă;
(vi) justificările privind alegerea procedurii de atribuire în situaţiile prevăzute la art. 69 alin. (2)-(5) din Lege şi, după caz, decizia de a reduce termenele în condiţiile legii, decizia de a nu utiliza împărţirea pe loturi, criteriile de calificare privind capacitatea şi, după caz, criteriile de selecţie, criteriul de atribuire şi factorii de evaluare utilizaţi;
(vii) obiectivul din Strategia de Dezvoltare Durabilă a localității pentru perioada 2022 - 2027 la a cărui realizare contribuie contractul/acordul-cadru respectiv, dacă este cazul;
(viii) orice alte elemente relevante pentru îndeplinirea necesităţilor  a UAT Mărăcineni.
· Consultativ, fără a constitui o obligatie,  înainte de iniţierea procedurii de atribuire,
UAT - Mărăcineni poate organiza consultări ale pieţei în vederea pregătirii achiziţiei, prin raportare la obiectul contractului de achiziţie publică, şi pentru a informa operatorii economici cu privire la planul de achiziţie şi cerinţele avute în vedere în legătură cu acesta, făcând cunoscut acest lucru prin intermediul SEAP, precum şi prin orice alte mijloace.

· Procesul de consultare a pieţei, ca parte a procesului de achiziţie publică, se iniţiază
prin publicarea în SEAP, precum şi prin orice alte mijloace, a unui anunţ privind consultarea, în cazul în care doreşte achiziţionarea unor produse/servicii/lucrări cu grad ridicat de complexitate tehnică, financiară sau contractuală, ori din domenii cu un rapid progres tehnologic.
· Anunţul care se publică în SEAP trebuie să conţină cel puţin următoarele elemente:
a) denumirea autorităţii contractante şi datele de contact;
b) adresa de internet unde sunt publicate informaţiile cu privire la procesul de consultare a pieţei;
c) descrierea necesităţilor obiective şi constrângerilor de natură tehnică, financiară şi/sau contractuală ce caracterizează nevoia autorităţii contractante în raport cu care se organizează respectiva consultare;
d) aspectele supuse consultării;
e) termenul până la care se transmit propunerile persoanelor interesate în cadrul procesului de consultare;
f) termenul până la care se desfăşoară procesul de consultare;
g) descrierea modalităţii de desfăşurare a consultării, respectiv modul în care se va realiza interacţiunea cu operatorii economici ce răspund la invitaţia autorităţii contractante.
· Aspectele supuse consultării vizează, fără a se limita la acestea, potenţiale soluţii tehnice,
financiare sau contractuale pentru satisfacerea nevoii autorităţii contractante, precum şi aspecte legate de strategia de contractare, inclusiv divizare pe loturi sau posibilitatea solicitării de oferte alternative

· În cadrul procesului de consultare a pieţii, UAT - Mărăcineni are dreptul de a invita experţi
independenţi, autorităţi publice sau operatori economici, inclusiv organizaţii reprezentative ale acestora.

· Orice persoană/organizaţie interesată transmite consliului local opinii, sugestii sau
recomandări cu privire la aspectele supuse consultării, utilizând formele şi mijloacele de comunicare precizate în anunţul privind consultarea.
· UAT - Mărăcineni poate lua în considerare opiniile, sugestiile sau recomandările primite, în
cazul în care le consideră relevante; de asemenea, poate organiza întâlniri cu fiecare persoană/organizaţie, în cadrul cărora se poartă discuţii cu privire la opiniile, sugestiile sau recomandările pe care acestea le-au transmis.
· UAT - Mărăcineni are obligaţia de a publica în SEAP rezultatul procesului de consultare a
pieţei, dar nu mai târziu de momentul iniţierii procedurii de atribuire.
· Pe parcursul desfăşurării procesului de consultare, autoritatea contractantă are obligaţia
de a păstra confidenţialitatea asupra informaţiilor declarate de participanţii la consultare ca fiind confidenţiale, clasificate sau protejate de un drept de proprietate intelectuală, potrivit legii.
· UAT - Mărăcineni poate utiliza sau implementa opiniile, sugestiile sau recomandările primite
în cadrul consultărilor pentru pregătirea achiziţiei şi pentru organizarea şi desfăşurarea procedurii de atribuire, cu condiţia ca utilizarea sau implementarea acestor opinii, sugestii sau recomandări să nu aibă ca efect denaturarea concurenţei şi/sau încălcarea principiilor nediscriminării şi transparenţei.
b) Etapa de organizare a procedurii şi atribuirea contractului/acordului-cadru
· Începe prin transmiterea documentaţiei de atribuire în SEAP şi se finalizează odată cu 
intrarea în vigoare a contractului de achiziţie publică/acordului-cadru.

· Având în vedere dispozițiile legale în materia achizițiilor publice, UAT - Mărăcineni va realiza un proces de achiziție publică prin utilizarea uneia dintre abordările prevăzute la art.11 alin.(1) din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice aprobate prin HGR nr.395/2016, respectiv cu resurse profesionale proprii, resurse necesare celor trei etape mai sus identificate.
· Atunci când resursele proprii nu permit întocmirea caietelor de sarcini/specificațiilor

tehnice, prin exceptie de la regula de mai sus,  UAT - Mărăcineni va recurge la ajutorul unui furnizor de servicii de achizitie, selectat în condițiile legislației achizițiilor publice. 
3. Programul anual al achizițiilor publice
3.1. Programul anual al achizițiilor publice pe anul 2022 la UAT -  Mărăcineni este un instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din Strategia de Dezvoltare Durabilă a localității pentru perioada 2022 - 2027, acolo unde este aplicabil.

3.2. Programul anual al achiziţiilor publice se elaborează pe baza referatelor de

necesitate transmise de compartimentele autorităţilor contractante şi cuprinde totalitatea contractelor de achiziţie publică/acordurilor-cadru pe care UAT - Mărăcineni intenţionează să le atribuie în decursul anului 2022.

3.3. La elaborarea Programul anual al achizițiilor publice pe anul  2022 se va ține
cont de:
a) necesităţile obiective de produse, servicii şi lucrări;
b) gradul de prioritate a necesităţilor conform propunerilor compartimentului de specialitate;
c) anticipările cu privire la sursele de finanţare ce urmează a fi identificate.
3.4. După aprobarea bugetului propriu, precum și ori de câte ori intervin

modificări în buget, Programul anual al achizițiilor publice pe anul  2022 se va actualiza, în funcție de fondurile aprobate.
3.5. Programul anual al achiziţiilor publice pentru anul 2022 al UAT - Mărăcineni, după întocmirea acestuia, devine Anexă la prezenta Strategie și cuprinde cel puţin informaţii referitoare la:
a) obiectul contractului de achiziţie publică/acordului-cadru;
b) codul vocabularului comun al achiziţiilor publice (CPV);
c) valoarea estimată a contractului/acordului-cadru ce urmează a fi atribuit ca rezultat al derulării unui proces de achiziţie, exprimată în lei, fără TVA, stabilită în baza estimărilor compartimentului de specialitate;
d) sursa de finanţare;
e) procedura stabilită pentru derularea procesului de achiziţie;
f) data estimată pentru iniţierea procedurii;
g) data estimată pentru atribuirea contractului;
h) modalitatea de derulare a procedurii de atribuire, respectiv online sau offline.

3.6. După aprobarea Bugetului de venituri și cheltuieli al Comunei Mărăcineni pe

anul 2022 și definitivarea Programului anual al achiziţiilor publice pentru anul 2022 al UAT - Mărăcineni, în termen de 5 zile lucrătoare de la data aprobarii, prin grija Compartimentul de Achiziții Publice, Investiții, Implementare Proiecte se va publica Programul anual al achiziţiilor publice în  SEAP și pe pagina de internet a consiliului local.
3.7. De asemenea, semestrial se va proceda la publicarea în SEAP a extraselor 
din Programul anual al achiziţiilor publice pentru anul 2022 al UAT - Mărăcineni, precum şi a oricăror modificări asupra acestuia, în termen de 5 zile lucrătoare de la data modificărilor;  

extrase care se referă la :
a) contractele/acordurile-cadru de produse şi/sau servicii a căror valoare estimată este mai mare sau egală cu pragurile prevăzute prin OUG nr. 45/24.05.2018 pentru modificarea şi completarea unor acte cu impact asupra sistemului achiziţiilor publice”;
3.8. Pe cale de exceptie,  în cazul în care UAT - Mărăcineni implementează proiecte finanţate din fonduri nerambursabile şi/sau proiecte de cercetare-dezvoltare, acesta are obligaţia de a elabora distinct pentru fiecare proiect în parte un program al achiziţiilor publice aferent proiectului respectiv.
3.9. Având în vedere prevederile art.4 din HGR nr.395/2016 pentru aprobarea

Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, conform căruia: ”Prin ordin al preşedintelui Agenţiei Naţionale pentru Achiziţii Publice (ANAP) se pot pune la dispoziţia autorităţilor contractante şi a furnizorilor de servicii auxiliare achiziţiei un set de instrumente ce se utilizează pentru planificarea portofoliului de achiziţii la nivelul autorităţii contractante, fundamentarea deciziei de realizare a procesului de achiziţie şi monitorizarea implementării contractului, precum şi pentru prevenirea/diminuarea riscurilor în achiziţii publice”,  Primăria va proceda la revizuirea Programului anual al achiziţiilor publice pentru anul 2022 a UAT - Mărăcineni în vederea punerii de acord cu actele normative ce se vor elabora/aproba în legătură cu prezenta strategie, în termen de 15 zile de la data intrării lor în vigoare, sau în termenul precizat în mod expres în continutul acestora. 
4. Sistemul de control intern
4.1. Având în vedere noua legislație privind achizițiile publice, ca document de

politică internă, UAT - Mărăcineni prin aparatul de specialitate al primarului  consideră că sistemul propriu de control intern sustinut de către sistemul de control trebuie să acopere toate fazele procesului de achiziții publice de la pregătirea achiziției până la executarea contractului, iar cerintele efective trebuie diferentiate în funcție de complexitatea contractului de achizitie publică care urmează a fi atribuit.

De asemenea, având în vedere standardele de control intern pentru gestionarea efectivă a procesului de achiziții publice, sistemul de control intern va trebui să includă cel putin următoarele faze: 
a) pregătirea achizițiilor;

b) redactarea documentației de atribuire;

c) desfășurarea procedurii de atribuire;

d) implementarea contractului.

4.2. Sistemul  de control intern trebuie să includă următoarele principii:
- Separarea atribuțiilor, cel putin intre funcțiile operationale și funcțiile financiare/de plată, persoanelor responsabile cu achizițiile publice și compartimentelor tehnice și economice, cerinte de separare a atribuțiilor care depind de alocarea de personal  la nivelul consiliului local, respectiv de resursele profesionale proprii.
- ”Principiul celor 4 ochi”  care implică împărtirea clară a sarcinilor în 2 pasi: pe de o parte, inițierea și pe de altă parte verificarea, efectuate de persoane diferite. 
- Fundamentarea avizelor interne acordate de către compartimentul de buget-contabilitate și compartimentul Juridic se bazează pe recomandări și observații de specialitate.

   4.3.   Serviciul de audit public,  cu competente în auditarea eficientei și performantei UAT - Mărăcineni în domeniul achizițiilor publice, va acorda o atentie sporită eficacității mecanismelor de audit intern, pentru identificarea deficientelor; auditare care se va realiza în cadrul misiunilor de audit programate  sau al misiunilor ad-hoc.
5. Exceptii
5.1. Prin exceptie de la prevederile art.12 alin.(1) din HGR nr.395/2016 pentru

aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, în cazul în care UAT - Mărăcineni va implementa în cursul anului 2022, proiecte finanţate din fonduri nerambursabile şi/sau proiecte de cercetare-dezvoltare va elabora distinct, pentru fiecare proiect în parte, un program al achiziţiilor publice aferent proiectului respectiv, cu respectarea procedurilor de elaborare cuprinse în legislația achizițiilor publice, a procedurilor prevăzute în prezenta Strategie și a procedurilor operaționale interne ale consiliului local.

5.2. Unitatea administrativ teritorială comuna Mărăcineni va derula toate procedurile de achizitie publică numai prin sistemul electronic al achizițiilor publice SEAP. Utilizarea altor mijloace (offline) se va putea realiza  numai în condițiile legii și numai pentru situațiile expres reglementate prin lege.
6. Prevederi finale si tranzitorii

6.1. Unitatea administrativ teritorială Mărăcineni prin aparatul de specialitate al primarului, are obligaţia de a ţine evidenţa achiziţiilor directe de produse, servicii şi lucrări, precum și a tuturor achiziţiilor de produse, servicii şi lucrări ca parte a Strategiei anuale de achiziţii publice.

6.2. În măsura în care prezenta Strategie nu cuprinde prevederi care să acopere

întrutotul cerintele în privința proceselor de achiziție publică planificate a fi lansate de UAT – Mărăcineni, pe parcursul anului bugetar 2022, aceasta se completează cu prevederile legale în materie, respectiv:
- OUG 45/2018 pentru modificarea şi completarea unor acte normative cu impact asupra sistemului achiziţiilor publice;

- Hotărârea nr. 419/2018 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 98/2018;
-   Legea nr.98/2016 privind achizițiile publice;

- HG nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice;

- Ordine ale Presedintelui Agenţiei Naţionale pentru Achiziţii Publice (ANAP) care vor fi adoptate/elaborate . 
                  6.3.    Prezenta Strategie anuală de achiziții publice pe anul 2022 se va publica pe pagina de internet a  Primăriei Comunei Mărăcineni.

